„Ha bezárnak a börtönbe, akkor sem megyek utána hajléktalanszállóra”

Nem csak az utcákon és aluljárókban élnek hajléktalanok: a városban lévő erdős területeken is sokan húzódnak meg sátrakban, kis kunyhókban. Az új jogszabály szerint Magyarországon szabálysértésnek számít a hajléktalanság, azaz életvitelszerűen közterületen tartózkodni. Sok hajléktalant már az szabályozás hatályba lépése előtt figyelmeztetett a rendőrség, hogy hagyja el az eddigi lakhelyét és keressen magának egy szállót, mert október 15-étől büntetést kaphat, ingóságait is megsemmisíthetik. Mi egy 71 éves férfi költözését követtük végig: ő az erdei kunyhójából jár villanyt szerelni, és állítja, emberhez méltóbb egy tákolt viskóban lakni, mint tucatnyi másik emberrel egy szállón. Ezért ameddig bírja, egyik erdőből a másikba költözik.